title: 2009/478/CE: Decizia Consiliului din 6 aprilie 2009 privind semnarea și aplicarea provizorie a Acordului dintre Comunitatea Europeană și Antigua și Barbuda privind exonerarea de obligația de a deține viză de scurtă ședere

text:
               30.6.2009

               RO

               Jurnalul Oficial al Uniunii Europene

               L 169/1

         DECIZIA CONSILIULUI
   din 6 aprilie 2009
   privind semnarea și aplicarea provizorie a Acordului dintre Comunitatea Europeană și Antigua și Barbuda privind exonerarea de obligația de a deține viză de scurtă ședere
   (2009/478/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (b) punctul (i), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Regulamentul (CE) nr. 1932/2006 al Consiliului (1) a modificat Regulamentul (CE) nr. 539/2001 (2) de stabilire a listei țărilor terțe ai căror resortisanți trebuie să dețină viză pentru trecerea frontierelor externe ale Uniunii Europene (lista negativă) și a listei țărilor terțe ai căror resortisanți sunt exonerați de această obligație (lista pozitivă), printre altele prin transferarea Antigua și Barbuda de pe lista negativă pe lista pozitivă. Mai mult, Regulamentul (CE) nr. 1932/2006 prevede că exonerarea se aplică doar de la data intrării în vigoare a unui acord privind exonerarea de vize încheiat între Comunitatea Europeană și Antigua și Barbuda.

               (2)

               Prin decizia din 5 iunie 2008, Consiliul a autorizat Comisia să negocieze un acord între Comunitatea Europeană și Antigua și Barbuda privind exonerarea de obligația de a deține viză de scurtă ședere.

               (3)

               Negocierile privind acordul au fost inițiate la 18 iulie 2008 și încheiate la 16 octombrie 2008.

               (4)

               Acordul parafat la Bruxelles la data de 19 noiembrie 2008 ar trebui semnat și declarațiile atașate ar trebui aprobate. Acordul ar trebui aplicat cu titlu provizoriu, până la finalizarea procedurilor necesare pentru încheierea formală a acestuia.

               (5)

               În conformitate cu articolele 1 și 2 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda nu participă la adoptarea prezentei decizii, nu au obligații în temeiul acesteia și nu fac obiectul aplicării sale,

         DECIDE:
   Articolul 1
   Se aprobă în numele Comunității semnarea Acordului dintre Comunitatea Europeană și Antigua și Barbuda privind exonerarea de obligația de a deține viză de scurtă ședere (denumit în continuare „acordul”), sub rezerva încheierii acestuia.
   Textul acordului se atașează la prezenta decizie.
   Articolul 2
   Declarațiile atașate la prezenta decizie se aprobă în numele Comunității.
   Articolul 3
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității, sub rezerva încheierii acestuia.
   Articolul 4
   Acordul se aplică cu titlu provizoriu de la data semnării acestuia (3), până la finalizarea procedurilor necesare pentru încheierea formală a acestuia.

      Adoptată la Luxemburg, 6 aprilie 2009.

            Pentru Consiliu

            Președintele

         J. POSPÍŠIL

      (1)  JO L 405, 30.12.2006, p. 23.

      (2)  JO L 81, 21.3.2001, p. 1.

      (3)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.
   DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA ȘI LIECHTENSTEIN
   Părțile contractante iau act de relațiile strânse existente între Comunitatea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la punerea în aplicare, respectarea și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, Islandei, Elveției și statului Liechtenstein, pe de o parte, și ale Antigua și Barbuda, pe de altă parte, să încheie, fără întârziere, acorduri bilaterale privind exonerarea de obligația de a deține viză de scurtă ședere în condiții similare cu cele prevăzute în prezentul acord.
   DECLARAȚIE COMUNĂ PRIVIND INTERPRETAREA CATEGORIEI DE PERSOANE CARE CĂLĂTORESC ÎN VEDEREA DESFĂȘURĂRII UNEI ACTIVITĂȚI REMUNERATE, ASTFEL CUM SE PREVEDE LA ARTICOLUL 3 ALINEATUL (2) DIN PREZENTUL ACORD
   Dorind să asigure o interpretare comună, părțile contractante convin ca, în sensul prezentului acord, categoria de persoane care desfășoară activități remunerate să cuprindă și persoane care intră, cu scopul de a desfășura activități profesionale/remunerate, pe teritoriul celeilalte părți contractante ca angajat sau prestator de servicii.
   Această categorie nu ar trebui să includă:

               —

               oamenii de afaceri, adică persoane care călătoresc în scopuri de afaceri (fără să fie angajați în țara celeilalte părți contractante);

               —

               sportivii și artiștii care desfășoară activități pe bază ad hoc;

               —

               jurnaliștii trimiși de mass-media din țara lor de reședință; și

               —

               stagiarii detașați în cadrul aceleiași întreprinderi.

         Punerea în aplicare a prezentei declarații este monitorizată de Comitetul mixt în limita responsabilităților care îi revin în temeiul articolului 6 din prezentul acord, care poate propune modificări atunci când, pe baza experienței părților contractante, le consideră necesare.
   DECLARAȚIE COMUNĂ PRIVIND INTERPRETAREA PERIOADEI DE TREI LUNI ÎN CADRUL PERIOADEI DE ȘASE LUNI, CALCULATĂ DE LA DATA PRIMEI INTRĂRI, ASTFEL CUM ESTE PREVĂZUTĂ LA ARTICOLUL 4 DIN PREZENTUL ACORD
   Părțile contractante convin că perioada maximă de trei luni în cadrul unei perioade de șase luni, calculată de la data primei intrări pe teritoriul Antigua și Barbuda sau a spațiului Schengen, astfel cum este prevăzută la articolul 4 din prezentul acord, înseamnă fie o vizită continuă, fie mai multe vizite consecutive, a căror durată nu depășește în total trei luni din oricare perioadă de șase luni.
   DECLARAȚIE COMUNĂ PRIVIND INFORMAREA CETĂȚENILOR ASUPRA ACORDULUI DE EXONERARE DE OBLIGAȚIA DE A DEȚINE VIZĂ
   Recunoscând importanța transparenței pentru cetățenii Uniunii Europene și ai Antigua și Barbuda, părțile contractante convin să asigure difuzarea completă a informațiilor cu privire la conținutul și consecințele acordului privind exonerarea de obligația de a deține viză și subiecte conexe, de exemplu informațiile privind condițiile de intrare.
    ---documentbreak---

               30.6.2009

               RO

               Jurnalul Oficial al Uniunii Europene

               L 169/3

         ACORD
   între Comunitatea Europeană și Antigua și Barbuda privind exonerarea de obligația de a deține viză de scurtă ședere
   COMUNITATEA EUROPEANĂ, denumită în continuare „Comunitatea”, și
   ANTIGUA ȘI BARBUDA, denumite în continuare împreună „părțile contractante”,
   ÎN VEDEREA dezvoltării în continuare a relațiilor de prietenie între părțile contractante și din dorința de a facilita călătoriile fără viză pentru cetățenii lor, în cazul intrării și șederii de scurtă durată,
   AVÂND ÎN VEDERE Regulamentul (CE) nr. 1932/2006 al Consiliului din 21 decembrie 2006 de modificare a Regulamentul (CE) nr. 539/2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (1), printre altele prin transferarea a șase țări terțe, inclusiv Antigua și Barbuda, pe lista resortisanților țărilor terțe exonerate de obligația de a deține viză de scurtă ședere în statele membre ale Uniunii Europene,
   ȚINÂND SEAMA de faptul că articolul 2 din Regulamentul (CE) nr. 1932/2006 prevede că pentru aceste șase țări exonerarea de obligația de a deține viză se aplică numai de la data intrării în vigoare a acordului privind exonerarea vizelor, care urmează să fie încheiat între Comunitatea Europeană și țara în cauză,
   RECUNOSCÂND faptul că cetățenii mai multor state membre sunt exonerați de obligația de a deține viză pentru călătoriile în Antigua și Barbuda pentru o perioadă de până la șase luni, în timp ce cetățenii altor state membre au obligația de a deține viză,
   DORIND să salvgardeze principiul egalității de tratament pentru toți cetățenii UE,
   LUÂND ÎN CONSIDERARE faptul că persoanele care călătoresc în vederea desfășurării unei activități remunerate în timpul șederii lor de scurtă durată nu fac obiectul prezentului acord și, prin urmare, pentru această categorie, normele relevante comunitare și din legislația națională a statelor membre, precum și legislația națională din Antigua și Barbuda continuă să se aplice cu privire la obligația de a deține viză sau la exonerarea de această obligație, precum și cu privire la accesul pe piața forței de muncă,
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei,
   CONVIN DUPĂ CUM URMEAZĂ:
   Articolul 1
   Obiectivul
   Prezentul acord stabilește posibilitatea de a călători fără viză pentru cetățenii Uniunii Europene și cei din Antigua și Barbuda, în cazul călătoriilor pe teritoriul celeilalte părți contractante, pentru o perioadă maximă de trei luni, în cadrul unei perioade de șase luni.
   Articolul 2
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Unit și a Irlandei;

               (b)

               „cetățean al Uniunii Europene” înseamnă un resortisant al unui stat membru, astfel cum este definit la litera (a);

               (c)

               „cetățean al Antigua și Barbuda” înseamnă orice persoană care deține cetățenia Antigua și Barbuda;

               (d)

               „spațiul Schengen” înseamnă spațiul lipsit de frontiere interne care cuprinde teritoriile statelor membre, astfel cum sunt definite la litera (a), care aplică în întregime acquis-ul Schengen.

         Articolul 3
   Domeniul de aplicare
   (1)   Cetățenii Uniunii Europene care dețin un pașaport valabil simplu, diplomatic sau de serviciu/oficial emis de un stat membru pot intra și rămâne fără viză pe teritoriul Antigua și Barbuda pentru perioada de ședere definită la articolul 4 alineatul (1).
   Cetățenii Antigua și Barbuda care dețin un pașaport valabil simplu, diplomatic sau de serviciu/oficial emis de Antigua și Barbuda pot intra și rămâne fără viză pe teritoriul unui stat membru pentru perioada de ședere definită la articolul 4 alineatul (2).
   (2)   Alineatul (1) nu se aplică persoanelor care călătoresc în vederea desfășurării unei activități remunerate.
   Pentru această categorie de persoane, fiecare stat membru poate decide individual să impună obligația de a deține viză cetățenilor Antigua și Barbuda sau să retragă această obligație, în conformitate cu articolul 4 alineatul (3) din Regulamentul (CE) nr. 539/2001.
   Pentru această categorie de persoane, Antigua și Barbuda poate decide impunerea obligației de a deține viză sau exonerarea de această obligație, pentru cetățenii fiecărui stat membru în mod individual, în conformitate cu legislația sa națională.
   (3)   Exonerarea de obligația de a deține viză prevăzută în prezentul acord se aplică fără a aduce atingere legislației părților contractante privind condițiile de intrare și de scurtă ședere. Statele membre și Antigua și Barbuda își rezervă dreptul de a refuza intrarea și scurta ședere pe teritoriul acestora dacă una sau mai multe dintre aceste condiții nu sunt respectate.
   (4)   Exonerarea de obligația de a deține viză se aplică indiferent de modul de transport utilizat pentru a trece frontiera părților contractante.
   (5)   Aspectele care nu intră în domeniul de aplicare a prezentului acord sunt reglementate de dreptul comunitar, legislația națională a statelor membre sau a Antigua și Barbuda.
   Articolul 4
   Durata șederii
   (1)   Cetățenii Uniunii Europene pot rămâne pe teritoriul Antigua și Barbuda pe o perioadă de maximum trei luni în cadrul unei perioade de șase luni, calculată de la data primei intrări pe teritoriul țării.
   (2)   Cetățenii Antigua și Barbuda pot rămâne în spațiul Schengen pe o perioadă de maximum trei luni în cadrul unei perioade de șase luni, calculată de la data primei intrări pe teritoriul oricărui stat membru care aplică integral acquis-ul Schengen. Această perioadă de trei luni în cadrul unei perioade de șase luni se va calcula independent de orice ședere într-un stat membru care nu aplică încă integral acquis-ul Schengen.
   Cetățenii Antigua și Barbuda pot rămâne pe o perioadă de maximum trei luni, în cadrul unei perioade de șase luni, calculată de la data primei intrări pe teritoriul fiecărui stat membru care nu aplică încă integral acquis-ul Schengen, independent de perioada de ședere calculată pentru spațiul Schengen.
   (3)   Prezentul acord nu împiedică Antigua și Barbuda și statele membre să prelungească perioada de ședere peste cele trei luni, în conformitate cu legislația națională și comunitară.
   Articolul 5
   Aplicarea teritorială
   (1)   În ceea ce privește Republica Franceză, dispozițiile prezentului acord se aplică numai pe teritoriul european al Republicii Franceze.
   (2)   În ceea privește Regatul Țărilor de Jos, dispozițiile prezentului acord se aplică numai pe teritoriul european al Regatului Țărilor de Jos.
   Articolul 6
   Comitetul mixt de gestionare a acordului
   (1)   Părțile contractante instituie un Comitet mixt de experți (denumit în continuare „Comitetul”), alcătuit din reprezentanți ai Comunității Europene și reprezentanți ai Antigua și Barbuda. Comunitatea este reprezentată de Comisia Europeană.
   (2)   Comitetul îndeplinește, printre altele, următoarele atribuții:

               (a)

               monitorizarea și punerea în aplicare a prezentului acord;

               (b)

               propunerea de modificări sau completări la prezentul acord;

               (c)

               soluționarea diferendelor legate de interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părțile contractante.
   (4)   Comitetul își stabilește propriul regulament de procedură.
   Articolul 7
   Relația dintre prezentul acord și acordurile bilaterale existente între statele membre și Antigua și Barbuda privind exonerarea de obligația de a deține viză
   Dispozițiile prezentului acord prevalează asupra dispozițiilor oricăror acorduri bilaterale sau aranjamente încheiate între fiecare stat membru și Antigua și Barbuda, în măsura în care dispozițiile acestor acorduri sau aranjamente vizează aspecte care intră în domeniul de aplicare a prezentului acord.
   Articolul 8
   Dispoziții finale
   (1)   Prezentul acord se ratifică sau se aprobă de către părțile contractante în conformitate cu procedurile interne ale acestora și intră în vigoare în prima zi a celei de a doua luni care urmează datei la care părțile contractante își notifică reciproc faptul că procedurile menționate mai sus au fost finalizate.
   (2)   Prezentul acord se încheie pe o perioadă nedeterminată, cu excepția cazului în care este denunțat în conformitate cu alineatul (5).
   (3)   Prezentul acord poate fi modificat prin acordul scris al părților contractante. Modificările intră în vigoare după ce părțile contractante și-au notificat îndeplinirea procedurilor interne necesare în acest sens.
   (4)   Oricare parte contractantă poate suspenda integral sau parțial prezentul acord, în special din motive de ordine publică, de securitate națională sau de protecție a sănătății publice, ca urmarea a imigrației ilegale sau a reintroducerii obligației de a deține viză de către una dintre părțile contractante. Decizia de suspendare este notificată celeilalte părți contractante cu cel puțin 2 luni înainte de intrarea sa în vigoare. Partea contractantă care a suspendat aplicarea prezentului acord informează de îndată cealaltă parte contractantă, în momentul în care motivele suspendării nu mai există.
   (5)   Fiecare parte contractantă poate denunța prezentul acord, printr-o notificare adresată în scris celeilalte părți. Prezentul acord își încetează valabilitatea după 90 de zile de la data unei astfel de notificări.
   (6)   Antigua și Barbuda poate suspenda sau denunța prezentul acord numai cu privire la toate statele membre ale Comunității Europene.
   (7)   Comunitatea Europeană poate suspenda sau denunța prezentul acord numai cu privire la toate statele sale membre.

      Încheiat la Bruxelles, în dublu exemplar, la 28 mai 2009, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate aceste texte fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Антигуа и Барбуда
         Por Antigua y Barbuda
         Za Antiguu a Barbudu
         For Antigua and Barbuda
         Für Antigua und Barbuda
         Antigua ja Barbuda nimel
         Για την Αντίγκουα και Μπαρμπούντα
         For Antigua and Barbuda
         Pour Antigua-et-Barbuda
         Per Antigua e Barbuda
         Antigvas un Barbudas vārdā
         Antigvos ir Barbudos vardu
         Antigua és Barbuda részéről
         Għal Antigwa u Barbuda
         Voor Antigua en Barbuda
         W imieniu Antigui i Barbudy
         Por Antígua e Barbuda
         Pentru Antigua și Barbuda
         Za Antiguu a Barbudu
         Za Antigvo in Barbudo
         Antigua ja Barbudan puolesta
         För Antigua och Barbuda

      (1)  JO L 405, 30.12.2006, p. 23.


title: Decizia Consiliului din 6 iunie 2003 referitoare la semnarea Acordurilor între Uniunea Europeană și Statele Unite ale Americii privind extrădarea și asistența judiciară reciprocă în materie penală

text:
Anunţ juridic important

|

32003D0516

Official Journal L 181 , 19/07/2003 P. 0025 - 0026 Ediţie specială în limba cehă Chapter 19 Volume 06 P. 159  - 160 Ediţie specială în limba estonă Chapter 19 Volume 06 P. 159  - 160 Ediţie specială în limba maghiară Chapter 19 Volume 06 P. 159  - 160 Ediţie specială în limba lituaniană Chapter 19 Volume 06 P. 159  - 160 Ediţie specială în limba letonă Chapter 19 Volume 06 P. 159  - 160 Ediţie specială în limba malteză Chapter 19 Volume 06 P. 159  - 160 Ediţie specială în limba polonă Chapter 19 Volume 06 P. 159  - 160 Ediţie specială în limba slovacă Chapter 19 Volume 06 P. 159  - 160 Ediţie specială în limba slovenă Chapter 19 Volume 06 P. 159  - 160

		20030606Decizia Consiliuluidin 6 iunie 2003referitoare la semnarea Acordurilor între Uniunea Europeană și Statele Unite ale Americii privind extrădarea și asistența judiciară reciprocă în materie penală(2003/516/CE)CONSILIUL UNIUNII EUROPENE,având în vedere Tratatul privind Uniunea Europeană și, în special, articolele 24 și 38,întrucât:(1) Statele membre ale Uniunii Europene cooperează cu Statele Unite ale Americii în materie penală în temeiul unor acorduri, convenții, tratate, dispoziții ale dreptului intern și al unor înțelegeri bilaterale.(2) Uniunea Europeană este hotărâtă să consolideze această cooperare pentru a putea combate mai eficient, în special, criminalitatea transnațională și terorismul.(3) La 26 aprilie 2002, Consiliul a decis să autorizeze Președinția, asistată de Comisie, să înceapă negocierile cu Statele Unite ale Americii, iar Președinția a negociat cu Statele Unite ale Americii două Acorduri de cooperare internațională în materie penală, unul referitor la asistența judiciară reciprocă, iar celălalt referitor la extrădare.(4) Acordurile trebuie semnate în numele Uniunii Europene, sub rezerva încheierii lor la o dată ulterioară. În momentul semnării, Uniunea Europeană va face următoarea declarație:"Uniunea Europeană declară că se află într-un proces de creare a unui spațiu de libertate, securitate și justiție care ar putea avea consecințe de natură să afecteze Acordurile cu Statele Unite. Uniunea va examina cu atenție aceste evoluții, în special în ceea ce privește articolul 10 alineatul (2) din Acordul privind extrădarea. Uniunea va dori să se consulte cu Statele Unite în vederea găsirii de soluții în cazul unor evoluții susceptibile de a afecta Acordurile, inclusiv, dacă este necesar, prin revizuirea respectivelor Acorduri. Uniunea declară că articolul 10 nu constituie un precedent în privința negocierilor cu țări terțe."(5) Acordurile prevăd la articolul 3 alineatul (2) schimbul de instrumente în formă scrisă privind aplicarea tratatelor bilaterale dintre Statele Unite și statele membre ale Uniunii. Articolul 3 alineatul (3) din Acordul privind asistența judiciară reciprocă prevede o obligație similară pentru statele membre care nu au încheiat un tratat bilateral de asistență judiciară reciprocă cu Statele Unite. Statele membre trebuie să își coordoneze acțiunea în cadrul Consiliului în vederea redactării acestor instrumente scrise,DECIDE:Articolul 1(1) Președintele Consiliului este autorizat să numească persoana împuternicită sau persoanele împuternicite să semneze Acordurile în numele Uniunii Europene, sub rezerva încheierii acestora la o dată ulterioară.(2) Textele Acordurilor și notele explicative aferente acestora care precizează interpretarea asupra căreia Uniunea Europeană și Statele Unite ale Americii s-au pus de acord, se anexează la prezenta decizie.Articolul 2(1) Statele membre iau măsurile necesare în vederea redactării instrumentelor în formă scrisă între ele și Statele Unite ale Americii, în conformitate cu prevederile articolului 3 alineatul (2) din Acordul privind extrădarea și ale articolului 3 alineatele (2) și (3) din Acordul privind asistența judiciară reciprocă.(2) Statele membre își coordonează acțiunile în cadrul Consiliului în conformitate cu alineatul (1).Articolul 3În cazul extinderii aplicării teritoriale a Acordurilor în conformitate cu articolul 20 alineatul (1) litera (b) a doua liniuță din Acordul privind extrădarea sau cu articolul 16 alineatul (1) litera (b) a doua liniuță din Acordul privind asistența judiciară reciprocă, Consiliul hotărăște în unanimitate, în numele Uniunii Europene.Articolul 4Prezenta decizie și anexele ei se publică în Jurnalul Oficial al Uniunii Europene.Adoptată la Luxemburg, 6 iunie 2003.Pentru ConsiliuPreședinteleM. Chrisochoïdis--------------------------------------------------


               21.9.2016

               RO

               Jurnalul Oficial al Uniunii Europene

               C 346/110

         P8_TA(2015)0096
   Examinarea declarațiilor privind interesele financiare ale comisarilor desemnați (interpretarea alineatului (1) litera (a) din Anexa XVI la Regulamentul de procedură)***
   Decizia Parlamentului European din 28 aprilie 2015 privind examinarea declarațiilor privind interesele financiare ale comisarilor desemnați (interpretarea alineatului (1) litera (a) din Anexa XVI la Regulamentul de procedură) (2015/2047(REG))
   (2016/C 346/19)

      Parlamentul European,

               —

               având în vedere scrisoarea din 9 aprilie 2015 a președintei Comisiei pentru afaceri constituționale,

               —

               având în vedere articolul 226 din Regulamentul său de procedură,

               1.

               decide să introducă următoarea interpretare la alineatul (1) litera (a) din Anexa XVI la Regulamentul său de procedură:
               „Examinarea de către comisia competentă pentru afaceri juridice a declarației privind interesele financiare ale unui comisar desemnat constă nu numai în a verifica dacă declarația a fost completată în mod corespunzător, ci și în a evalua dacă din conținutul declarației se poate deduce existența unui conflict de interese. Comisia competentă pentru audiere este cea care decide apoi dacă să solicite sau nu informații suplimentare din partea comisarului desemnat.”

               2.

               încredințează Președintelui sarcina de a transmite prezenta decizie, spre informare, Consiliului și Comisiei.